**Ministru kabineta rīkojuma projekta „Par valsts meža zemes nodošanu Ozolnieku novada pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Ozolnieku novada pašvaldības īpašumā valsts meža zemi – valsts nekustamo īpašumu „Mežaparks” (nekustamā īpašuma kadastra Nr.5466 001 1315) 64 ha kopplatībā – Ozolnieku pagastā, Ozolnieku novadā, lai to izmantotu pašvaldības autonomās funkcijas īstenošanai – mežaparka ierīkošanai un uzturēšanai ciema teritorijā. Ministru kabineta rīkojuma projekts stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 44. panta ceturtās daļas 2. punkta „d” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.  Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums.  Saskaņā ar Meža likuma 44. panta ceturtās daļas 2. punkta „d” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tostarp mežaparku ierīkošanai un uzturēšanai pilsētu un ciemu teritorijās. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktā noteiktajam, t.i., ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp parku, skvēru un zaļo zonu ierīkošana un uzturēšana.  Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.  Kārtību, kādā atsavināma valsts meža zeme, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).  Noteikumu Nr.776 13.punkts paredz, ka pēc zemes vienības ierakstīšanas zemesgrāmatā un meža inventarizācijas materiālu un mežaudzes vērtības saņemšanas ministrija sagatavo rīkojuma projektu par valsts meža zemes atsavināšanu.  Zemkopības ministrija atbilstoši noteikumiem Nr.776 ir izvērtējusi Ozolnieku novada pašvaldības iesniegtos dokumentus par valsts meža zemes atsavināšanu.  Ozolnieku novada pašvaldība ar 2018. gada 13. februāra vēstuli Nr.3-12/144 iesniedza ierosinājumu un dokumentus atsavināt valsts meža zemi – zemes vienību ar kadastra apzīmējumu 5466 001 0722 64 ha platībā, kas ietilpst nekustamajā „Meža pētīšanas stacija” (kadastra Nr.5466 001 0721), Ozolnieku pagastā, Ozolnieku novadā mežaparka ierīkošanai, tā īstenojot likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju – gādāt par savas administratīvās teritorijas labiekārtošanu, tajā skaitā parku, skvēru un zaļo zonu ierīkošanu un uzturēšanu.  Ozolnieku novada domes 2018. gada 8. februāra sēdes lēmumā Nr.17 (prot. Nr.2) nolemts lūgt Zemkopības ministriju nodot bez atlīdzības Ozolnieku novada pašvaldības īpašumā zemes vienību 64 ha platībā ar kadastra apzīmējumu 5466 001 0722, kas ietilpst nekustamā īpašuma „Meža pētīšanas stacija” (kadastra Nr.5466 001 0721), Ozolnieku pagasts, Ozolnieku novads, sastāvā, pašvaldības autonomās funkcijas – gādāt par savas administratīvās teritorijas labiekārtošanu – īstenošanai.  Skaidrojošajā aprakstā teikts, ka Ozolnieku novada pašvaldība, lai attīstītu apdzīvotai vietai svarīgo atpūtas un rekreācijas programmu, atsavināmajā valsts meža zemē plāno izveidot mežaparku pastaigām un aktīvai atpūtai. Pēc teritorijas atsavināšanas tiks izstrādāts mežaparka ainavu un labiekārtošanas projekts. Plānots ierīkot gājēju celiņus 3,6 km garumā, atjaunot meža ceļu 1 km garumā, ierīkot bērnu pasaku vides objektus vismaz 9 vietās gar gājēju celiņiem, kā arī atpūtas vietas, izvietot soliņus un atkritumu urnas, iekārtot 4 putnu un dabas vērošanas vietas, kā arī uzturēt koplietošanas ūdensnoteku un susinātājgrāvjus. Mežaparka projektu paredzēts īstenot vairākās kārtās un posmos, piesaistot arī Eiropas Savienības fondu līdzekļus.  Nekustamais īpašums „Meža pētīšanas stacija” Ozolnieku pagastā, Ozolnieku novadā 2006. gada 2. janvārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Jelgavas tiesas zemesgrāmatu nodaļas Ozolnieku pagasta zemesgrāmatas nodalījums Nr.100000199407).  Ozolnieku novada būvvalde 2018. gada 12. februāra apliecinājumā Nr.14-6/11 norāda, ka saskaņā ar Ozolnieku novada teritorijas plānojumu (apstiprināts ar Ozolnieku novada domes 2014. gada 12. novembra saistošajiem noteikumiem Nr.11/2014 „Ozolnieku novada teritorijas plānojums. Teritorijas izmantošanas un apbūves noteikumi un grafiskā daļa”) nekustamā īpašuma „Meža pētīšanas stacija”, Ozolnieki, Ozolnieku pagasts, Ozolnieku novads, sastāvā esošā zemes vienība ar kadastra apzīmējumu 5466 001 0722 ir izvietota mežu teritorijā (M), kuras galvenais izmantošanas veids ir mežsaimnieciskā darbība, publiskā ārtelpa. Ņemot vērā iepriekš minēto, secināms, ka Ozolnieku novada pašvaldības 2018.gada 12.februāra atsavināšanas ierosinājumā un Ozolnieku novada domes 2018.gada 8.februāra lēmumā Nr.17 (prot. Nr.2) norādītā plānotā darbība – mežaparka ierīkošana Ozolnieku ciema teritorijā zemes vienībā ar kadastra apzīmējumu 5466 001 0722 – atbilst Ozolnieku novada teritorijas plānojuma nosacījumiem.  Iecerētais mežaparks uzskatāms par atpūtai labiekārtotu meža masīvu pilsētā vai piepilsētas zonā. Tā funkcijas ietver rekreācijas un sociāli ekoloģiskās funkcijas.  Dabas aizsardzības pārvaldes atzinums, Valsts vides dienesta tehniskie noteikumi, Vides pārraudzības valsts biroja atzinums par paredzētās darbības uz vidi novērtējuma ziņojums nav vajadzīgi.  Projekta tiesiskajam regulējumam nebūs ietekmes uz tautsaimniecību un sabiedrības mērķgrupām, piemēram, uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, uz Nacionālā attīstības plāna rādītājiem mikrolīmenī vai makrolīmenī, uz konkurenci, uz vidi, uz veselību un uz nevalstiskajām organizācijām.  Ar Ministru kabineta 2001. gada 27. jūnija rīkojumu Nr.322 „Par valsts meža zemes piešķiršanu zinātniskās izpētes vajadzībām” nekustamais īpašums „Meža pētīšanas stacija” piešķirts zinātniskās izpētes vajadzībām.  Ministru kabineta 2014. gada 24. marta rīkojuma Nr.128 „Par valsts zinātniskās izpētes mežu pārvaldītāju un apsaimniekotāju” 1.2.apakšpunktā noteikts, ka ar 2014. gada 1. aprīli valsts zinātniskās izpētes mežu apsaimniekotājs ir Latvijas Valsts mežzinātnes institūta "Silava" un Latvijas Lauksaimniecības universitātes izveidota publiskā aģentūra "Meža pētīšanas stacija" (turpmāk – aģentūra „Meža pētīšanas stacija”).  Aģentūra „Meža pētīšanas stacija” kā valsts zinātniskās izpētes mežu apsaimniekotāja, izvērtējot, cik lietderīgi ir attiecīgo nekustamā īpašuma daļu izmantot zinātniskās izpētes vajadzībām, 2017. gada 22. novembra vēstulē Nr.10-2/211e Zemkopības ministrijai sniedza viedokli, ka konceptuāli neiebilst pret nekustamā īpašuma „Meža pētīšanas stacija” (kadastra Nr.5466 001 0721) sastāvā ietilpstošās zemes vienības ar kadastra apzīmējumu 5466 001 0722 64 ha platībā Ozolnieku pagastā, Ozolnieku novadā atsavināšanu par labu Ozolnieku novada pašvaldībai autonomās funkcijas īstenošanai – mežaparka ierīkošanai un uzturēšanai.  Zemkopības ministrija 2018. gada 22. februārī pilnvaroja Ozolnieku novada pašvaldību īstenot darbības, kas saistītas ar valsts meža zemes – nekustamā īpašuma „Meža pētīšanas stacija” (kadastra Nr.5466 001 0721) sastāvā ietilpstošās zemes vienības ar kadastra apzīmējumu 5466 001 0721 64 ha platībā Ozolnieku pagastā, Ozolnieku novadā – atsavināšanu –zemes vienības nodalīšanu apvidū, zemes robežu plānu izgatavošanu un mežaudzes novērtēšanu.  Ozolnieku novada pašvaldība 2018. gada 3. aprīļa vēstulē Nr.4.2./377 informēja Zemkopības ministriju, ka ir nodrošināta zemes vienības ar kadastra apzīmējumu 5466 001 0722 64 ha platībā atdalīšana, kadastrālā uzmērīšana un zemes robežu plāna izgatavošana un mežaudzes vērtības noteikšana.  Nekustamais īpašums „Mežaparks” (nekustamā īpašuma kadastra Nr.5466 001 1315) (turpmāk – nekustamais īpašums „Mežaparks”) ar tajā ietilpstošo zemes vienību ar kadastra apzīmējumu 5466 001 0722 64 ha platībā, kura atdalīta no nekustamā īpašuma „Meža pētīšanas stacija” Ozolnieku pagastā, Ozolnieku novadā (kadastra Nr.5466 001 0721), 2018. gada 10. maijā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Ozolnieku pagasta zemesgrāmatas nodalījums Nr.100000578072).  Nekustamais īpašums „Mežaparks” ir apgrūtināts ar lietu tiesībām – ekspluatācijas aizsargjoslas teritoriju gar pašteces kanalizācijas vadu (0,8 ha platībā) un ceļa servitūta teritoriju (0,5 ha platībā).  Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Ozolnieku novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi.  Mežaparka ierīkošanu pēc valsts meža zemes atsavināšanas un tā uzturēšanu Ozolnieku novada pašvaldība īstenos, ievērojot Ministru kabineta 2013. gada 5. marta noteikumus Nr.123 „Noteikumi par parku un mežaparku izveidošanu mežā un to apsaimniekošanu”.  Pēc Ministru kabineta rīkojuma pieņemšanas ar pieņemšanas un nodošanas aktu nekustamais īpašums „Mežaparks”, tostarp inženierbūves ceļi (būvju kadastra apzīmējumi 5466 001 0722 001, 5466 001 0722 002, 5466 001 0722 003, 5466 001 0722 004, 5466 001 0722 005, 5466 001 0722 006, 5466 001 0722 007, 5466 001 0722 008, 5466 001 0722 009, 5466 001 0722 010), tiks nodoti Ozolnieku novada pašvaldībai.  Atbilstoši Nekustamā īpašuma valsts kadastra informācijas sistēmas datiem uz nekustamā īpašuma „Mežaparks” sastāvā ietilpstošās zemes vienības ar kadastra apzīmējumu 5466 001 0722 atrodas 10 inženierbūvju (ceļi) ar kadastra apzīmējumiem 5466 001 0722 001, 5466 001 0722 002, 5466 001 0722 003, 5466 001 0722 004, 5466 001 0722 005, 5466 001 0722 006, 5466 001 0722 007, 5466 001 0722 008, 5466 001 0722 009, 5466 001 0722 010. Būvju tiesiskā valdītāja ir Zemkopības ministrija.  Saskaņā ar Meža likuma 1. panta 23.punktu meža infrastruktūra ir mežā būvēti vai ierīkoti objekti meža apsaimniekošanas un aizsardzības vajadzībām, kā arī rekreācijai, un atbilstoši minētā panta 29. punktam meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam pieguļošie purvi.  Atbilstoši Valsts meža dienesta 2018. gada 14. marta meža un meža zemes novērtējumam zemes kadastrālās vērtības un mežaudzes vērtības noteikšanai 2018. gadā zemes vienībā ar kadastra apzīmējumu 5466 001 0722 ietilpstošās mežaudzes vērtība noteikta 183 714 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Ozolnieku novada pašvaldība un aģentūra „Meža pētīšanas stacija” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ozolnieku novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību attīstību un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu 2018. gada 13. jūnijā publicēta Zemkopības ministrijas tīmekļvietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, sabiedrības pārstāvjiem dodot iespēju rīkojuma projekta izstrādes gaitā sniegt viedokļus. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, aģentūra „Meža pētīšanas stacija” un Ozolnieku novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Ozolnieku novada pašvaldība segs izdevumus, kas saistīti ar nekustamā īpašuma „Mežaparks” pārreģistrāciju uz Ozolnieku novada pašvaldības vārda.  Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs Jānis Dūklavs

Balodis 67027345

[Janis.Balodis@zm.gov.lv](mailto:Janis.Balodis@zm.gov.lv)